[Resep] Macaroni-en-kaas met lensies | Maroela Media
Macaroni-en-kaas met lensies (Foto: Verskaf)
Dis die laaste week van die skoolvakansie en hopelik is daar nog lekker baie kans vir kuier om 'n tafel vir aandetes met heerlike gesinskos. Vir Kosblik is die resep uit Cooking from the Heart so 'n bietjie aangepas om dit sommer nog vinniger gemaak, deur net 'n melk en eiermengsel te gebruik en nie eers 'n witsous te maak soos in die oorspronklike resep nie. Die twee opsies se tekstuur en smaak sal verskil, maar daar is menige macaroni-resepte met een van hierdie twee as basis.
Onthou jy dalk 'n lekker macaroni-en-kaas uit jou kinderdae? Of het jy dalk 'n slegte ervaring daarmee gehad en wil dit liefs nie onthou nie? Ek onthou in die koshuis was die gereg sulke stewige "blokke" pasta met iets bygevoeg, wat regtig nie aptytlik was nie. Daarteenoor is daar soveel lekker bestanddele wat 'n mens by die basis van pasta en 'n melkmengsel kan gebruik.
3 ekstra-groot of 4 groot Nulaid-eiers
Plaas water in 'n groot kastrol en bring oor matige hitte tot kookpunt. Voeg macaroni en sout by en kook tot gaar. Dreineer en meng die olie by.
Sous: Klits al die bestanddele saam.
Voorverhit die oond tot 180 °C. Roer die lensies en groente by die pasta en skep in 'n oondbak.
Giet die eiermengsel oor die pasta. Krummel die brood met jou vingerpunte en meng met die tiemie en kaas.
Sprinkel die broodkrummels oor die pasta en bak vir 25 minute of tot goudbruin en deurwarm.
Sit met vars avokado voor – dit is baie lekker om die avo fyn te druk en dit met Westfalia se suurlemoen-gegeurde avokado-olie te geur. As die macaroni vir aandete gemaak word, kan 'n slaai daarby bedien word.
Koop Heleen Meyer se resepteboek Maak vyf in Die Koöperasie, Maroela Media se aanlynwinkel. Die boek bevat eenvoudige en maklike resepte met bekende bestanddele wat elk op vyf verskillende maniere gebruik word.